Longbeka ermitkolibro

La **Longbeka ermitkolibro** (*Phaethornis longirostris*) estas malgranda specio de kolibroj en la familio Trokiledoj. Ĝi troviĝas el centra Meksiko suden tra Centrameriko, Kolombio kaj Ekvadoro en Peruo.

## Taksonomio kaj sistematiko
Ĝi estis ofte konsiderata samspecia kun tio kio estas nun la Longvosta ermitkolibro, *P. superciliosus*, kiu troviĝas oriente de Andoj. La du populacioj estisnomitaj okcidentaj kaj orientaj longvostaj ermitkolibroj; la "orientaj" nuliĝis post la disiĝo en du specioj kaj la alinomigo de la okcidenta populacio.

La Sudamerika Klasigkomitato (SACC) de la American Ornithological Society, la International Ornithological Committee (IOC), kaj la Taksonomio Clements atribuis tiujn kvar subspeciojn de la Longbeka ermitkolibro:

**P. l. longirostris* Delattre (1843)
**P. l. cephalus* Bourcier & Mulsant (1848)
**P. l. susurrus* Bangs (1901)
**P. l. baroni* Hartert (1897)

Tamen, la verko de BirdLife International nome *Handbook of the Birds of the World* (HBW) traktas *P. l. baroni* kiel aparta specio, "Ekvadora ermitkolibro". La SACC en 2006 malakceptis tiun traktadon.

## Aspekto
La longbeka ermito estas 13 ĝis 16 cm longa. Maskloj pezas 5 ĝis 7.5 g kaj inoj 4 ĝis 6.5 g. La nomiga subspecio P. l. longirostris havas verdecbrunajn suprajn partojn kaj brunecajn ĝis grizecajn subajn partojn. Ĝiaj supravostaj kovriloj havas malhelajn kaj helajn okrajn bendojn kaj la centraj vostoplumoj estas longaj kun longaj blankaj pintoj. Ĝi havas longan kurban bekon, kaj tiu de la ino estas pli mallonga sed pli kurba ol tiu de la masklo. *P. l. cephalus* estas simila sed ĝiaj subaj partoj fariĝas pli okrecaj direkte al la suda parto de ĝia arealo. *P. l. susurrus* estas pli granda ol *cephalus*, sed similkolora. La supraj partoj de *P. l. baroni* estas obtuze metalverdaj kaj ĝia ventro estas pli blanka ol tiuj de la aliaj subspecioj.

### Voĉo
La kantoj de la tri nordaj subspecioj de longbeka ermitkolibro estas "kontinua serio de unuopaj, penetraj, kutime suprenmalklarigitaj 'sviup' notoj". Ilia voko estas "akra, eksplodema 'ŭik!'" kiu ofte estas elsendata dumfluge. La kanto de *P. l. baroni* estas "kontinua serio de unuopaj, paser-similaj, ĉipantaj notoj... 'ĉi..ĉi..ĉi..'." Ĝia voko estas "fajna 'sip'" ankaŭ elsendata dumfluge. *P. l. susurrus* havas malgrandan teritorion, kiu eble metas ĝin en riskon. *P. l. cephalus* troviĝas en multaj protektitaj areoj en Kostariko. *P. l. baroni* estas konsiderata sufiĉe ofta tra sia tuta teritorio kaj troviĝas en iuj protektitaj areoj.

## Referencoj 
* del Hoyo, J.; Elliot, A. & Sargatal, J. (editors). (1999). *Handbook of the Birds of the World. Volume 5*: Barn-Owls to Hummingbirds. Lynx Edicions. ISBN 8487334253
* Salaman, Paul G.W.; Stiles, F. Gary; Bohórquez, Clara Isabel; Álvarez-R., Mauricio; Umaña, Ana María; Donegan, Thomas M. & Cuervo, Andrés M. (2002): New and noteworthy bird records from the east slope of the Andes of Colombia. *Caldasia* **24**(1): 157–189. PDF kompleta teksto
* Temeles, E.J.; Linhart, Y.B.; Masonjones, M. & Masonjones, H.D. (2002): The role of flower width in hummingbird bill length-flower length relationships. *Biotropica* **34**(1): 68–80.  PDF kompleta teksto
*Fotaro VIREO
*Article--(kun detalo de Foto no. 2); Foto no. 2 www1.nhl.nl&mdash;*"Birds in Suriname"*

## Eksteraj ligiloj
Kategorio:Apodoformaj
Kategorio:Birdoj de Sudameriko
Kategorio:Birdoj de Centrameriko
Kategorio:Birdoj de Ekvadoro
Kategorio:Birdoj de Kolombio
Kategorio:Birdoj de Meksiko